ครม. เห็นชอบจัดซื้อวัคซีนไฟเซอร์ 20 ล้านโดส จัดซื้อโมเดอร์นา เป็นวัคซีนทางเลือก จัดซื้อซิโนแวค อีก 10.9 ล้านโดส
นายอนุชา บูรพชัยศรี โฆษกประจำสำนักนายกรัฐมนตรี กล่าวว่า ครม.เห็นชอบให้กระทรวงสาธารณสุข จัดหาวัคซีนไฟเซอรและมอบให้อธิบดีกรมควบคุมโรค ลงนามในสัญญา เจรจากับผู้ผลิตอีกครั้ง เบื้องต้นคาดว่า จะจัดซื้อจำนวน 20 ล้านโดส แต่ขณะนี้ยังไม่สามารถเปิดเผยรายละเอียดสัญญาได้ และ ครม.เห็นชอบข้อตกลงกับทางสหรัฐฯ รับมอบความช่วยเหลือวัคซีนไฟเซอร์ ซึ่งเป็นอีกส่วนหนึ่งที่รัฐบาลดำเนินการเพิ่มเติม ขณะที่วัคซีนโมเดอร์นา ซึ่งถือเป็นวัคซีนทางเลือกที่ประชาชนจะต้องชำระเงินกับภาคเอกชน ที่ประชุม ครม. เห็นชอบให้องค์การเภสัชกรรมเป็นตัวกลางในการจัดหาวัคซีน และ ผอ.องค์การเภสัชกรรม ลงนามในสัญญาและไปเจรจากับผู้ผลิตที่ประชุม ครม. มีมติเห็นชอบจัดซื้อวัคซีนซิโนแวคเพิ่มเติม 10.9 ล้านโดส วงเงิน 6,111.412 ล้านบาท ซึ่งเป็นการใช้เงินจากวงเงินกู้ โดยให้กรมควบคุมโรค เป็นผู้ดำเนินการจัดหาวัคซีน โดยแบ่งเป็นในเดือนกรกฎาคม 3,894.8 ล้านบาท และเดือนสิงหาคม 2,169.96 ล้านบาท โดยมีค่าบริการจัดการวัคซีน 46.65 ล้านบาท